Nermin Puškar

Nermin Puškar - Puško, rođen 12. aprila 1978. u Bihaću, je bosanskohercegovački muzičar i pjevač. Porijeklom je iz Cazina.

 Biografija 

Karijeru je započeo u grupi Krug sa kojom izdaje album "Odsustvo kraja". Nakon toga dolazi u Sarajevo i upisuje muzički akademiju 1998. godine. Sa grupom Knock out izdaje svoj drugi album "Jednom kad sve ovo..." na kojem je i autor svih pjesama. Početkom 2003. godine Nermin napušta Knock out i fokusira se na autorski rad. Od tog perioda sarađuje kao autor teksta i muzike, studijski muzičar, aranžer i producent sa zvjezdama pop i rock scene na prostoru bivše Jugoslavije. Između ostalih se izdvajaju: Marija Husar, Deen, Tony Cetinski, Massimo Savić, Dino Merlin, Željko Joksimović, Hari Mata Hari, Tifa, Amel Ćurić, Enver Lugavić, Karolina Gočeva, Erato, Lily Galić, Jelena Milušić i dr.

U ljeto 2005. Nermin počinje snimanje svog prvog solo albuma "Novi Svijet" u studiju Long Play u Sarajevu.http://www.menart.hr/index.php?performer_id=807 Album je objavljen 2007. godine za Menart i Hayat Production.

 Reference 

Kategorija:Bosanskohercegovački muzičari
Kategorija:Bosanskohercegovački pjevači
Kategorija:Biografije, Bihać
Kategorija:Rođeni 1978.
Kategorija:Biografije, Cazin
Kategorija:Živi ljudi